**OŠ IVANA BRNJIKA SLOVAKA, JELISAVAC**

**ŠKOLSKO SPORTSKO DRUŠTVO *VIHOR***

**IZVJEŠĆE O RADU ŠSD-a *VIHOR***

**Šk. god. 2016./2017.**

Redovna godišnja skupština održana je 12. svibnja 2017. u 14 sati u OŠ I. B. Slovaka u Jelisavcu.

**Društvo** ima 48 članova.

**Cilj** je uključiti što više učenika u ŠSD. Na taj način svaki učenik svojim zalaganjem razvija svoje sposobnosti i znanja. Najuspješniji predstavljaju sebe, svoju školu i svoje mjesto na natjecanjima.

**Međuopćinsko natjecanje u krosu** održano je u Đurđenovcu. Na natjecanju su sudjelovali: David Ban, Filip Dragozet, Tomas Brus i Sandi Vida.

**Međuopćinsko natjecanje u stolnom tenisu** održano je u Podgoraču, a sudjelovali su učenici: Tomas Brus, Luka Božiček, Filip Dragozet i Mark Korpak.

**Međuopćinsko natjecanje u badmintonu** održano je u Đurđenovcu, a sudjelovali su isti učenici kao i u stolnom tenisu. Osvojili su 1. mjesto i direktan nastup na županijsko natjecanje.

**Međuopćinsko natjecanje u nogometu** održano je u Đurđenovcu, a učenici su zauzeli 4. mjesto.

**Međuopćinsko natjecanje u odbojci za djevojčice i dječake** održano je u OŠ Jelisavac. Prvo mjesto zauzele su djevojčice i dječaci i time ostvarili direktno sudjelovanje na županijskom natjecanju.

ŠSD obilježilo je HOD, Svjetski dan sporta, Dan škole i međurazredna natjecanja. Svrha obilježavanja svih manifestacija pridonosi važnosti bavljena sportom i zdravim načinom življenja. Osjeća se veliko zadovoljstvo djece, a naročito su pokazali zainteresiranost u odbojci. Učenici koji su sudjelovali na županijskom natjecanju nagrađeni su za postignute rezultate.

ŠSD *Vihor* ima objektivne mogućnosti da učenik uistinu bude subjekt odgojno-obrazovnog procesa. Osnovni uvjet za bilo kakve pomake u podizanju antropoloških obilježja učenika jest njihovo aktivno sudjelovanje u procesu tjelesnog vježbanja.

ŠSD ima veliku odgojnu vrijednost i doprinos u pogledu oblikovanja slobode, humane i odgovorne ličnosti učenika.

**PREDSJEDNIK ŠSD-a *VIHOR***

**MILENKO KROLO**